Raoul Wallenberg

Raoul Gustav Wallenberg (* 4. august 1912, Kappsta, Švédsko – pravdepodobne † 17. júl 1947, Moskva, ZSSR) bol švédsky architekt, podnikateľ, diplomat a organizátor humanitárnej pomoci počas druhej svetovej vojny.

Od júla 1944 do januára 1945 viedol úspešnú akciu na záchranu Židov v Maďarsku, v rámci švédskeho veľvyslanectva v Budapešti a humanitárnej pomoci švédskeho Červeného kríža. Vydávaním tzv. švédskych ochranných pasov a iných dokladov totožnosti sa podarilo zachrániť tisícky nielen maďarských Židov pred holokaustom. 17. januára 1945 ho zatkli členovia sovietskej kontrarozviedky. Za podozrenie zo špionáže ho eskortovali do Moskvy, kde ho po vypočúvaní a mučení v povestnom moskovskom veliteľstve KGB – Lubjanka popravili. Okolnosti jeho smrti, napriek veľkému úsiliu švédskej diplomacie, sa nikdy nepodarilo objasniť.

Švédske úrady ho oficiálne vyhlásili za mŕtveho v roku 2016 a za dátum úmrtia určili 31. júl 1952.

Referencie

Iné projekty

Zdroj

Externé odkazy 
 Raoul Wallenberg - Jad va-šem 

Švédski architekti
Švédski diplomati
Švédski podnikatelia
Osobnosti na argentínskych poštových známkach
Osobnosti na izraelských poštových známkach